รัฐบาลเป็นห่วงสถานการณ์ภัยแล้งปี 2563 คาดมี 43 จังหวัดได้รับผลกระทบ เร่งตั้งศูนย์อำนวยการเฉพาะกิจแก้ไขและบรรเทาวิกฤตภัยแล้ง ปี 2562/63
รัฐบาลเป็นห่วงสถานการณ์ภัยแล้งปี 2563 คาดมี 43 จังหวัดได้รับผลกระทบ เร่งตั้งศูนย์อำนวยการเฉพาะกิจแก้ไขและบรรเทาวิกฤตภัยแล้ง ปี 2562/63นายทองเปลว กองจันทร์ อธิบดีกรมชลประทาน กล่าวว่า ปริมาณน้ำต้นทุนในเขื่อนขนาดใหญ่และขนาดเล็กสะท้อนความเสี่ยงการขาดแคลนน้ำในประเทศในช่วงฤดูร้อนไปจนถึงต้นฤดูฝน โดยเฉพาะในพื้นที่ภาคตะวันออกเฉลียงเหนือ ภาคเหนือและภาคกลาง สำนักงานทรัพยากรน้ำแห่งชาติ คาดการณ์มีพื้นที่เสี่ยง 43 จังหวัด ขณะที่กรมป้องกันและบรรเทาสาธารณภัยประกาศพื้นที่ได้รับผลกระทบแล้ว 13 จังหวัด รัฐบาลจึงตั้งศูนย์อำนวยการเฉพาะกิจแก้ไขและบรรเทาวิกฤตภัยแล้ง ปี 2562/63 ขึ้น เพื่อเร่งรัดการดำเนินการแก้ปัญหาภัยแล้งและการขาดแคลนน้ำอุปโภคบริโภคอย่างทันท่วงที อธิบดีกรมชลประทาน กล่าวด้วยว่า ขณะกรมชลประทานมีพื้นที่ที่ต้องเฝ้าระวังพิเศษที่ภาคตะวันออกเฉียงเหนือคือ จังหวัดขอนแก่น ชัยภูมิ นครราชสีมา บุรีรัมย์ สุรินทร์ ส่วนภาคกลาง ลุ่มน้ำเจ้าพระยา พบปัญญาการใช้น้ำเกินแผนที่จัดสรรไว้และน้ำมีค่าความเค็มเกินกว่ามาตรฐานจะปริมาณน้ำทะเลที่ลุกล้ำเข้ามา ซึ่งแก้ปัญหาโดยการปล่อยน้ำจากเขื่อนเจ้าพระยาและน้ำจากลุ่มน้ำแม่กลองคือ เขื่อนวชิราลงกรณ์ มาช่วยในการผลักดันน้ำเค็ม ทั้งนี้ขอความร่วมมือเกษตรกรเลี่ยงการทำนาในช่วงนี้ เนื่องจากเกิดความสุ่มเสี่ยงต่อน้ำแล้งและอาจทำให้นาข้าวเสียหายได้